Gregorius VII

Gregorius VII (natus, Hildebrandus Aldobrandeschi, Suanae in Tuscia, regione Italica, circiter annum 1020; obiit Salerni die 25 Maii 1085) fuit papa Ecclesiae Catholicae Romanae a die 22 Aprilis 1073 usque ad mortem.

 Vita 
Hildebrandus natus est Suanae in Tuscia circa annum 1020, et Romae educatus. Motu patrui abbatis Sanctae Mariae Aventini adulescens Romam venit, ubi monachus fit et religiosum habitum induit in Cluniacensi monasterio; tantoque pietatis ardore Deo deservit, ut a patribus eiusdem coenobii prior sit electus.

Anno 1046, Hildebrandus papam Gregorium VI in exsilium in Germaniam comitatus est. In Germania, Hildebrandus Coloniae Agrippinae studuit. Leone IX regnante, Romam rediit et postea legatus in Franciam et Germaniam missus est.

Postea factus abbas monasterii Sancti Pauli extra muros Urbis, ac deinde creatus Romanae Ecclesiae cardinalis sub summis pontificibus Leone IX, Victore II, Stephano IX (X), Nicolao II et Alexandro II praecipuis muneribus et legationibus perfunctus est. Contra antipapam Benedictum X cum Petro Damiano pugnavit.

 Pontificatus 
Mortuo Alexandro II anno 1073 unanimiter summus pontifex electus imposito Gregorii VII nomine a cardinale protodiacono ad honorem Gregorii VI Hildebrandus ecclesiae libertatis propugnator ac defensor acerrimus exstitit; monasticam humilitatem miscuit pontificis robori. Gregorius VII, praeclarissimus papa propter bellum cum imperatore Henrico IV, anno 1076 ab ipso imperatore et quibusdam episcopis imperii depositus est. Sed Gregorius Henrico IV sacra interdixit. Anno 1076 Henrici IV spiritum repressit Canusiae; quapropter et multa passus est et a Roma discedere coactus. 

Papa Gregorius VII decretum, quod Dictatus papae appellatur, promulgavit, quo paparum auctoritas firmata est.

Postrema eius morientis verba fuere: "Dilexi iustitiam et odivi iniquitatem: propterea morior in exsilio". Salerni in Piceno diem supremum obiit die 25 Maii anno 1085, eiusque corpus in cathedrali basilica Salernitana honorifice conditum est. Anno 1606 Gregorii VII nomen a Paulo V papa in sanctorum canonem inscriptum est.

Controversia de investitura

 Bibliographia 

 H. E. J. Cowdrey, "Pope Gregory VII's Crusading Plans of 1074" in B. Z. Kedar, H. E. Mayer, R. C. Smail, edd., Outremer: Studies in the History of the Crusading Kingdom of Jerusalem presented to Joshua Prawer (Hierosolymis: Ben-Zvi Institute, 1982. ISBN 965-217-010-0) pp. 27-40

 Nexus externi 
 S. Gregorius VII: Concilia et Registrum huius sancti Papae continet.

Categoria:Papae
Categoria:Sancti
Categoria:Benedictini
Categoria:Nati saeculo 11
Categoria:Mortui 1085